Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 9.09.2014

 

S p r á v a
z kontroly  hospodárenia rozpočtovej organizácie
Základná škola s materskou školou Sibírska 39
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------

Mgr. Milena Partelová          
riaditeľka ZŠ s MŠ

September 2014

Návrh uznesenia	

Miestne zastupiteľstvo  

schvaľuje  

Správu z kontroly  hospodárenia rozpočtovej organizácie Základná škola                    s materskou školou Sibírska 39

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na I. polrok 2014, schváleného  Miestnym zastupiteľstvom MČ B-NM  uznesením     č. 19/06 dňa  17.12.2013 a v súlade so Zásadami kontrolnej činnosti samosprávy  MČ B-NM,  miestny  kontrolór s pracovníkmi útvaru kontroly vykonal kontrolu   hospodárenia rozpočtovej organizácie Základná škola s materskou školou na  Sibírskej ul. č. 39. Cieľom kontroly bolo preveriť finančné hospodárenie kontrolovanej organizácie za roky 2012 a 2013 so zameraním na príjmovú a výdavkovú časť rozpočtu, evidenciu majetku organizácie a vykonanie inventarizácie majetku               v sledovanom období, ako i aktualizáciu vnútorných noriem v súvislosti s výkonom kontroly a ich dodržiavanie.

S p r á v a    
z kontroly  hospodárenia rozpočtovej organizácie
 Základná škola s materskou školou Sibírska 39
_________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na I. polrok 2014, schváleného uznesením MZ MČ B-NM č. 19/06 dňa 17.12.2013 a v súlade so Zásadami kontrolnej činnosti samosprávy MČ B-NM, kontrolu  hospodárenia rozpočtovej organizácie Základná škola s materskou školou na  Sibírskej ul. č. 39. 
	Cieľom kontroly bolo preveriť finančné hospodárenie kontrolovanej organizácie za roky 2012 a 2013 so zameraním na príjmovú a výdavkovú časť rozpočtu, evidenciu majetku organizácie a vykonanie inventarizácie majetku               v sledovanom období, ako i aktualizáciu vnútorných noriem v súvislosti s výkonom kontroly a ich dodržiavanie.

Program kontroly bol zameraný na :

1. Plnenie príjmovej časti rozpočtu a dotácia rozpočtových prostriedkov

2. Čerpanie výdavkovej časti rozpočtu

3. Evidencia majetku organizácie a vykonanie inventarizácie
	
	Stav na úseku činnosti kontrolovanej organizácie bol zisťovaný nepriamou kontrolou, t.j. štúdiom predložených dokladov, súvisiacich s predmetom kontroly.  
	Porovnaním zisteného skutočného stavu so stavom požadovaným bolo  preukázané, že kontrolované činnosti boli zabezpečené nasledovne :
	
             Dňa 15.11.2012 starosta MČ Bratislava-Nové Mesto otvoril na Základnej škole s materskou školou Sibírska 39, novozriadenú Materskú školu na Pionierskej 12/A ako elokované stredisko Materskej školy na Šuňavcovej ulici. V školskom roku 2012/2013 boli otvorené dve triedy /herňa a spálňa/ s počtom detí 42 /5 učiteliek/.  
 	Prevádzkový poriadok uvedenej MŠ bol vydaný v súlade so zákonom č.355/2007 Z.z. o ochrane zdravia, podpore a rozvoji verejného zdravia a zmene a doplnení niektorých zákonov a Vyhlášky Ministerstva zdravotníctva SR o podrobnostiach a požiadavkách na zariadenia pre deti a mládež č.527/2007. Dodatkom k uvedenému prevádzkovému poriadku sa určuje zvýšená kapacita materskej školy o horné poschodie – dve triedy s príslušenstvom a najvyšší počet detí zodpovedajúci veľkosti vnútorných priestorov zariadenia. Regionálny úrad verejného zdravotníctva pre Bratislavu hlavné mesto SR, ako vecne a miestne príslušný orgán, schválil dňa 24.1.2014 svojim rozhodnutím rozšírenie kapacity predškolského zariadenia a zmenu prevádzkového poriadku.
	Strava pre deti je zabezpečovaná dovozom z jedálne ZŠsMŠ Sibírska. V materskej škole bola vybudovaná výdajňa stravy v zmysle hygienických a technologických požiadaviek. Vo výdajni školskej jedálne sa pre deti MŠ pripravuje desiata a olovrant.
	Oddelenie územného konania a stavebného poriadku MÚ B-NM vydalo na podklade vykonaného kolaudačného konania kolaudačné rozhodnutie, ktorým rozhodlo podľa §§ 81 a 82 stavebného zákona v spojení s § 20 vyhlášky MŽP SR č.453/2000 Z.z. o povolení užívania stavby „Stavebné úpravy – rekonštrukcia materskej škôlky“ na pozemku parc.č.11873 kat. úz. Bratislava-Nové Mesto na Pionierskej ulici v Bratislave stavebníkovi MIDOR s.r.o. so sídlom na Osadnej ulici č.12 v Bratislave. Kolaudačné rozhodnutie nadobudlo právoplatnosť  dňa 5.11.2008. Kolaudačné konanie bolo v zmysle § 81 ods.4 stavebného zákona spojené s konaním o zmene stavby podľa § 68 stavebného zákona, ktorá je vyznačená     v PD skutočného vyhotovenia stavby /stavebné úpravy 1.poschodia/. Ostatná dokumentácia o rekonštrukcii materskej škôlky nebola v čase kontroly k dispozícii na riaditeľstve školy z dôvodu, že táto sa nachádzala na MÚ B-NM. 
	Dňom 20.11.2012 nadobudol platnosť Protokol o zverení nehnuteľného majetku a s ním súvisiacich práv a záväzkov do správy, ktorým MČ B-NM zverila pozemok o výmere 2.256 m2 zapísaný na LV č.2382 pre k.ú. Nové Mesto, parc.č.11873 – zastavané plochy a nádvoria ZŠsMŠ Sibírska. Zverenie uvedeného nehnuteľného majetku a s ním súvisiacich práv a záväzkov prerokovalo a schválilo MZ MČ B-NM uznesením č.13/10 dňa 13.11.2012. Dodatkom k uvedenému protokolu bola doplnená nová hodnota zvereného nehnuteľného majetku. Zároveň MZ MČ B-NM schválilo i výpožičku nebytových priestorov, a to suterénu                 a 1.nadzemného podlažia v objekte bývalej súkromnej materskej škôlky na  Pionierskej ul. č.12/A na obdobie od 15.11.2012 do 30.06.2013 za účelom prevádzkovania vysunutého pracoviska Materskej škôlky Šuňavcova. Zmluva o výpožičke bola uzavretá v súlade s § 659 a nasl. Občianskeho zákonníka dňa 20.11.2012.

k bodu 1/

	Preverovaný subjekt v hodnotenom období hospodáril s rozpočtovými prostriedkami a s prostriedkami prijatými od iných subjektov. Pri zostavovaní rozpočtu príjmovej a výdavkovej časti sa riadil záväznými ukazovateľmi určenými zriaďovateľom. Rozpočet organizácie na rok 2012 a 2013 bol spracovaný podľa ekonomickej klasifikácie v členení na strediská  ZŠ, MŠ Šuňavcova, MŠ Legerského, MŠ Pionierska, ŠJ a ŠKD a vrátane úprav bol schválený na zasadnutí MZ MČ B-NM. Kontrolovaná organizácia účtuje v sústave podvojného účtovníctva podľa opatrenia MF SR č. MF/16786/2007-31 z 8.8.2007, ktorým sa ustanovujú podrobnosti                 o postupoch účtovania a rámcovej účtovej osnove pre rozpočtové a príspevkové organizácie, štátne fondy, obce a VÚC v znení neskorších zmien a predpisov.            V zmysle zákona č. 431/2002 Z.z. o účtovníctve v znení n.p. a v zmysle vyššie uvedeného opatrenia MF SR má kontrolovaná organizácia vypracovanú Smernicu pre vedenie účtovníctva a ostatné interné predpisy súvisiace s jej činnosťou. Ich dodržiavanie bolo preverené v rámci kontroly jednotlivých bodov programu kontroly. 

	Kontrolou príjmovej časti rozpočtu kontrolná skupina vychádzala z poskytnutých podkladov školy, súvisiacich s dotáciou a čerpaním rozpočtových prostriedkov, schváleným a upraveným rozpočtom školy na roky 2012 a 2013, ako i ďalších dokladov, súvisiacich s finančným usporiadaním vzťahov k rozpočtu MČ    B-NM.

	Celkové príjmy organizácie za rok 2012 boli vo výške 114.018,33 €, schválené vo výške 125.486,08 €, t.j. plnenie rozpočtu bolo v objeme 90,9 %. Nesplnenie rozpočtu bolo ovplyvnené zníženým záujmom o prenájom telocvične oproti roku 2011.
	Celkové príjmy organizácie za rok 2013 boli vo výške 184.356,74 €, schválené vo výške 144.806,48 €, t.j. plnenie rozpočtu bolo v objeme 127,3 %. Prekročenie bolo ovplyvnené vyšším záujmom  o prenájom telocvične.

	Kontrolou príjmov za nájom budovy boli preverené uzatvorené nájomné zmluvy a úhrady dohodnutého nájomného, resp. pohľadávky organizácie z neuhradeného nájomného. V roku 2012 boli príjmy z prenájmov telocvične a priestorov školy vo výške 59.427,83 € /78,2%/ a v roku 2013 vo výške 73.998,73 € /127,6 %/. 
	MZ MČ B-NM schválilo uznesením č.17/17 dňa 11.06.2013 cenový        výmer k prenájmu nebytových priestorov, strechy a bočných stien objektu k vyšpecifikovaným predmetom nájmu, za účelom ich využívania mimo vyučovacieho procesu ďalšími fyzickými a právnickými osobami a poverilo starostu MČ B-NM k splnomocneniu riaditeľov základných škôl v zriaďovateľskej pôsobnosti mestskej časti k možnosti určenia vyššieho nájomného ako je uvedené v tabuľkách v prípadoch, keď o prenájom priestorov prejavia záujem najmenej dvaja záujemcovia. Dodatkom k cenovému výmeru, vydaným riaditeľkou  kontrolovanej organizácie dňa 2.9.2013 bola stanovená výška  predmetného nájmu pre školský rok 2013/2014. Zľava prenájmu je v zmysle cenového výmeru, a to pre deti do 15 rokov organizované v občianskych združeniach a pre kluby dôchodcov vo výške 30% na základe žiadosti prenajímateľa a preukázaním nároku na zľavu.

	Kontrolou uzatvorených nájomných zmlúv za kontrolované obdobie, najmä predpisov a úhrad nájomného za prenajaté priestory, kontrolná skupina nezistila  nedostatky. Nájomné zmluvy v počte 49 sú uzatvárané podľa zákona č.116/1990 Zb. o nájme a podnájme nebytových priestorov v znení neskorších predpisov na dobu určitú, spravidla jeden rok – krátkodobý prenájom. Obsahujú všetky zákonné náležitosti zmluvy o nájme. 
	Okrem uvedeného príjmová časť kontrolovanej organizácie je navýšená o sumu platieb za služby spojené s ubytovaním v piatich služobných školských bytoch podľa evidenčných listov, ktoré sú súčasťou zmlúv o ubytovaní. Nakoľko byty nie sú opatrené meračmi médií, vyúčtovanie sa vykonáva na základe pomerného prepočtu stavu príslušného meracieho zariadenia podľa celkovej podlahovej plochy bytu. V roku 2012 sa jednalo o čiastku 4.149,87 € a v roku 2013 to bolo vo výške 4.402,98 €   
	Ďalší príjem predstavuje refakturácia Centru voľného času za teplo z dôvodu vykurovania Športovej haly na Pionierskej ul.. V roku 2012 sa jednalo o čiastku 8.616,43 € a v roku 2013 bola refakturovaná suma vo výške 10.940,48 €. V mesačných odberateľských faktúrach za vykurovacie obdobie je uvedený stav merača, spotreba a plat kuriča. V náväznosti na uvedené bola preverená nákladová položka platu kuriča, kde bolo zistené, že zamestnancovi školy bola vyplácaná vyššia mzda ako mu bola určená platovým dekrétom. Podľa vyjadrenia zodpovedného zamestnanca školy chyba nastala z dôvodu zmeny t.j. výšky platu pri sezónnych prácach záhradníka a kuriča /rozdiel vo veľkosti úväzku a odlišnej platovej stupnice/. Zamestnávateľ a zamestnanec sa v zmysle § 13a/ ods.2 Zákona č.552/2003 Z.z. o výkone práce vo verejnom záujme v znení n.p. dohodli o úhrade vzniknutej      škody spôsobenej z nedbanlivosti pri výkone práce, a to zrážkou zo mzdy                  v deviatich mesačných splátkach. Táto dohoda bola prerokovaná dňa 14.04.2014 s odborovou organizáciou.
	Kontrolou úhrad vyššie uvedených predpisov príjmov boli zistené vzniknuté pohľadávky, a to v roku 2012 neuhradená faktúra za teplo Centra voľného            času vo výške 1.695,87 € /uhradené v nastávajúcom roku/ a neuhradené nájomné SH Univerzity za prenájom telocvične vo výške 3.055,56 € /podpísaná dohoda          o splácaní/. V roku 2013 sa jednalo o neuhradené nájomné SH University za rok 2012 vo výške 161,85 € a za rok 2013 vo výške 7.422,68 € /podpísaná dohoda o splácaní/. Penále za oneskorené platby boli nájomcom na ich žiadosť a po zdôvodnení oneskorených úhrad odpustené. 
 
	V roku 2012 boli poplatky za materské školy a školský klub detí v celkovej výške 30.632,38 € /115 %/, z toho réžia vo výške 8.471,00 €. V roku 2013 boli uvedené poplatky vo výške 56.540,09 € /66,9%/ a za režijné náklady vo výške 11.942,74 €. Tieto príjmy neboli v roku 2013 splnené z dôvodu meškania prestavby Materskej školy na Pionierskej. Z uvedených poplatkov bolo plnenie v roku 2012 za ŠKD vo výške 14.108,34 €, za ŠJ vo výške 8.471,00 €, MŠ Šuňavcová vo výške 8.613,87 €, MŠ Pionierska vo výške 614,00 € a MŠ Legerského vo výške 7.296,17 €. V roku 2013 príjmy z poplatkov a platieb boli za ŠKD vo výške 17.484,80 €, za ŠJ vo výške 11.942,74 €, za MŠ Šuňavcová vo výške 9.747,29 €, MŠ Pionierska vo výške 21.555,00 € a MŠ Legerského vo výške 7.753,00 €.

	Prílohou č.6 k VZN MČ B-NM č.4/2008 bol vymedzený príspevok v zmysle    § 2 písm.a/ a § 2 písm.b/ pre všetky základné školy /školské kluby detí/ a materské školy vo výške 15 % životného minima mesačne pre jedno nezaopatrené dieťa, čo predstavuje sumu 13,00 € ako výšku príspevku na čiastočnú úhradu nákladov v zariadeniach školského stravovania, ktorú hradí zákonný zástupca na jednu dennú stravnú jednotku na jedno dieťa, resp. žiaka. V prílohe sú zahrnutí i zamestnanci školy. Táto výška príspevku je stanovená rozdielne podľa pásma, v ktorom sa škola nachádza /kontrolovaná organizácia je zaradená do štvrtého pásma/. 
	Prílohou č.7 k VZN MČ B-NM č.4/2008 platnej od 01.01.2013 bol stanovený príspevok vo výške 15,00 € a pre Materskú školu na Pionierskej ul. vo výške 60,00 € mesačne. Pre rok 2014 došlo opäť k zmene podľa prílohy č.8 k predmetnému VZN. 

	Kontrolou platieb náhodným výberom neboli zistené nedostatky. Predpísané úhrady podľa výkazov predkladaných zodpovednými zamestnancami školy nevykazujú nezrovnalosti. Úhrady sú evidované na príjmovom účte školy, resp. školskej jedálne. V náväznosti na kontrolu úhrad bol preverený ku koncu kontrolovaných rokov i stav bankového účtu 221 100 - ŠJ /peniaze za stravu detí MŠ, žiakov školy a zamestnancov/, 315 000 - ostatné pohľadávky ŠJ /podľa priloženého zoznamu/ a 324 000 - prijaté preddavky za stravné žiakov a zamestnancov školskej jedálne /podľa priloženého zoznamu/. 
	V náväznosti na uvedené boli preverené i príspevky na stravu zamestnancov školy, dotácie sociálneho fondu a použitie sociálneho fondu.
	
	Kontrolou dotácií rozpočtových prostriedkov boli preverené i prijaté dary, účet 221 000, 261 000, 372 800, 372 500, 372 100, dary Rodičovského združenia pri     ZŠ s MŠ Sibírska, príspevky na fungovanie krúžkov, dar od Pedagogickej fakulty UK, dar od Boni fructi, príspevok na MŠ Pionierska, Nadácia knihy školám, darovacie zmluvy, prevody prijatých finančných prostriedkov na príjmový účet školy a použitie v súlade s účelom použitia. V roku 2012 organizácia prijala dary od fyzických a právnických osôb vo výške 15.485,85 € a v roku 2013 vo výške 41.816,74 €. 
	Kontrolou účelových prostriedkov, ktorými MČ B-NM uhradila žiakom školy a deťom v materskej škole v roku 2012 lyžiarsky výcvik vo výške 2.268,00 €, v roku 2013 plavecký výcvik vo výške170,00 € a korčuliarsky výcvik vo výške 645,00 €, neboli zistené rozdiely v použití poskytnutých finančných prostriedkov.
	Poskytnutie ostatných účelových prostriedkov, a to na asistenta učiteľa, vzdelávacie poukazy, mzdu pre vedúcich krúžkov, príspevky za deti rok pred plnením povinnej školskej dochádzky, stravné zo sociálne slabších rodín a na učebné pomôcky, bolo riadené v súlade so schváleným rozpočtom školy, resp. upravenými rozpočtovými opatreniami starostu MČ B-NM. Všetky poskytnuté dotácie na financovanie výdavkov, t.j. na prenesené kompetencie, originálne kompetencie, vlastné príjmy a dary boli vyčerpané na jednotlivé účely /v r.2012 v objeme 777.784,39 a v roku 2013 v objeme 939.513,81 €/. Kontrolovaná organizácia ku koncu roka 2012 vrátila na účet Miestneho úradu B-NM nevyčerpanú dotáciu z vlastných príjmov vo výške 70,63 € a v roku 2013 vo výške 149,94 €.
            Kontrolou vyššie uvedeného neboli zistené rozdiely. Rozpísaný transfer zo štátneho rozpočtu bol použitý iba na financovanie prenesených kompetencií na úseku školy, t.j. na financovanie bežných výdavkov školy. 

Na základe vyššie uvedených skutočností, kontrolná skupina hodnotí stav na úseku činností súvisiacich s plnením príjmovej časti rozpočtu organizácie za postačujúci. Organizácia, ako subjekt verejnej správy, v kontrolovaných rokoch  hospodárila s rozpočtovými prostriedkami získanými od zriaďovateľa a od iných subjektov za poskytnuté odplatné výkony alebo transfery a dary v súlade so zákonom č.523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
Zistená škoda, ku ktorej došlo z dôvodu neoprávneného vyplatenia vyššej mzdy zamestnancovi organizácie, bola spôsobená neúmyselne, z nedbanlivosti pri výkone práce zamestnancom kontrolovanej organizácie. Vzhľadom k tomu, že zamestnanec uznal záväzok splatiť zosobnenú náhradu škody a riaditeľka školy s ním spísala dohodu o náhrade škody, nie je potrebné k uvedenému zisteniu prijať opatrenie na nápravu zisteného nedostatku.  

k bodu 2/

Vykonanou kontrolou čerpania výdavkovej časti rozpočtu preverovaného subjektu  za roky 2012 a 2013  boli zistené nasledovné  skutočnosti :
Na rok  2012 boli  bežné výdavky rozpočtované v objeme 685.457,00 €, úpravou navýšené na 789.289,28 € a čerpané boli vo výške 777.713,76 €, čo predstavovalo 98,5 % - né čerpanie. Zvýšenie bežných výdavkov o 103.832,28 € bolo povolené rozpočtovými opatreniami starostu MČ B-NM. Kapitálové výdavky       v uvedenom roku čerpané neboli.
Na obdobie roku 2013 bol rozpočet výdavkov schválený v objeme                                                           793.197,00 €, úpravou  navýšený na 904.107,81 € a čerpanie predstavovalo čiastku 939.513,81 €, čo je 103,9 % -né  čerpanie. Z uvedenej sumy predstavovalo čerpanie kapitálových výdavkov 49.905,29 €, z toho 28.905,29 € poskytnutých od zriaďovateľa a 21.000,00 € z iných zdrojov - dary. Rozpočtovými opatreniami starostu MČ B-NM  bolo povolené zvýšenie rozpočtových prostriedkov v sume 110.910,81 €. 
Kontrola bežných výdavkov bola zameraná na preverenie účtovných dokladov, preukazujúcich vznik, podstatu a súvislosti jednotlivých účtovných prípadov, týkajúcich sa čerpania výdavkov na tovary a služby, v tom : 
- energie, voda a komunikácie 
- materiál a služby 
- rutinná a štandardná údržba 
- ostatné tovary a služby. 
V nadväznosti na kontrolu vyššie uvedených výdavkov bola náhodným výberom preverená aj evidencia došlých faktúr, kde bolo zistené, že v roku 2012 bolo v knihe dodávateľských faktúr zaevidovaných 665 faktúr v celkovej sume    293.178,45 € a v roku 2013 spolu 728 faktúr v sume 347.595,10 €. V dvoch prípadoch bol zistený nesúlad s čl.15 bod I. internej smernice pre vedenie účtovníctva organizácie tým, že vyúčtovacia fa. č. 58022012 v sume 240,00 € za plastové okná, uhradená v hotovosti pod VPD č. 363/12 a fa č. FV 3305227 vo výške 301,00 € za nákup športových potrieb, uhradená v hotovosti pod VPD č. 162/13 neboli zaevidované v knihe došlých faktúr.     
Vykonanou kontrolou bolo preukázané, že výdavky na energie, vodu               a komunikácie /pol. 632/ boli na rok 2012 rozpočtované v objeme 129.899,00 €         a čerpanie bolo vo výške 128.863,96 €. Z uvedenej čiastky boli výdavky na prevádzku ZŠ vo výške 47.359,83 €, MŠ Šuňavcova vo výške 24.037,63 €, MŠ Legerského vo výške 28.437,94 €, MŠ Pionierska vo výške 16,98 €, ŠJ vo výške 22.382,44 € a ŠKD vo výške 6.629,14 €.                                       
Pre rok 2013 boli vyššie uvedené výdavky rozpočtované v objeme   171.532,78 € a čerpanie bolo vo výške 151.686,62 €, z toho boli výdavky na prevádzku ZŠ vo výške 56.329,00 €, MŠ Šuňavcova vo výške 24.908,33 €, MŠ Legerského vo výške 29.550,93 €, MŠ Pionierska vo výške 5.994,90 €, ŠJ vo výške 25.045,16 € a ŠKD vo výške 9.858,30 €.  
Náhodným výberom boli preverené účtovné doklady za vyššie uvedené opakované dodávky zemného plynu, elektriny, tepla, vodné a stočné, kde neboli zistené nezrovnalosti. Pri účtovaní jednotlivých účtovných prípadov boli dodržané postupy účtovania podľa  platného opatrenia MF SR. 
Rozpočet výdavkov na materiál a služby /pol. 633/ pre rok 2012 bol schválený vo výške 80.197,00 € a čerpanie bolo vo výške 78.333,45 €, z toho čerpanie podľa stredísk bolo : ZŠ vo výške 18.379,45 €, MŠ Šuňavcova vo výške 4.658,11 €, MŠ Legerského vo výške 9.602,14 €, MŠ Pionierska vo výške 42.377,19 €, ŠJ vo výške 2.773,64 € a ŠKD vo výške 542,92 €. Najvyššie čerpanie výdavkov bolo na všeobecný materiál /ppol. 633006/ v sume 40.122,00 € a na interiérové vybavenie /ppol. 633001/ v sume 33.032,00 €. 
Rozpočtovým opatrením starostu MČ B-NM č. 90 z 13.11.2012 bol v súvislosti s pokrytím výdavkov na zariadenie novej elokovanej MŠ na Pionierskej ul. povolený presun rozpočtových prostriedkov v časti bežné výdavky vo výške 49.180,00 € a na nákup interaktívnej tabule vo výške 2.484,00 €.	
Rozpočet výdavkov na materiál a služby pre rok 2013 bol schválený v objeme                  32.746,48 € a jeho čerpanie bolo vo výške 52.364,96 €, z toho čerpanie podľa stredísk bolo : ZŠ vo výške 22.406,69 €, MŠ Šuňavcova vo výške 4.776,48 €, MŠ Legerského vo výške 7.918,25 €, MŠ Pionierska vo výške 14.120,68 €, ŠJ vo výške 2.621,79 € a ŠKD vo výške 521,07 €. Najvyššie čerpanie výdavkov v sume 33.757,00 € bolo na všeobecný materiál. V rámci uvedenej položky preverovaný subjekt zabezpečil v sledovanom období nákup rôzneho materiálu pre potreby ZŠ     a ostatných stredísk, na ktorý boli použité aj darované finančné prostriedky. Boli zakúpené učebné pomôcky, pracovné odevy, školský nábytok, kancelárske potreby, čistiace potreby, dataprojektory, PC zostavy, kuchynské zariadenia a pre potreby MŠ Pionierska bol zakúpený nábytok, vybavenie výdajne stravy, hračky, posteľné oblečenie, koberce, elektrický zabezpečovací systém a iný materiál. Dodávku čistiacich prostriedkov, vrátane dopravy, má organizácia zabezpečenú na základe zmluvy č.1/13, uzatvorenej dňa 27.11.2013 na dobu 1 roka po výbere dodávateľa     v procese verejného obstarávania. 

Na základe predložených dokladov bolo ďalej zistené, že z dôvodu krádeže     v ŠJ v mesiaci VII-VIII/2012, pri ktorej bolo odcudzené a poškodené rôzne kuchynské náradie s vyčíslenou škodou vo výške 4.308,00 €, bol zabezpečený nákup chýbajúceho zariadenia, ako aj oprava poškodeného majetku vo výške 4.418,00 €. Jednalo sa o nákup gastronádob, umývadlových batérií, inštalatérske práce a opravy kuchynského zariadenia.    
Kontrolou výdavkov na nákup osobných ochranných pracovných pomôcok /ppol. 633010/ pre zamestnancov školy v pracovnom zaradení školník, upratovačka  a zamestnanec ŠJ bolo zistené, že v roku 2012 boli čerpané vo výške 303,86 €         a v roku 2013 vo výške 476,35 €. Kontrolovaný subjekt má k zabezpečeniu BOZP  vypracované predpisy, vrátane smernice o poskytovaní osobných ochranných pracovných pomôcok /OOPP/. O poskytnutých OOPP má organizácia vedenú evidenciu a ich prevzatie je potvrdené podpisom zamestnanca.  
Kontrolou náhodne vybraných faktúr za dodávku materiálu v roku 2012 a 2013 neboli zistené nedostatky. Faktúry obsahovali náležitosti účtovného dokladu podľa     § 10 zákona č.431/2002 Z.z. o účtovníctve v znení n.p. a boli doložené súvisiacimi dokladmi /objednávka, dodací list, resp. iné doklady/.
Preverením účtovných dokladov, súvisiacich s čerpaním výdavkov v hotovosti za nákup rôzneho údržbárskeho, kancelárskeho a i. materiálu, príp. zabezpečenia drobnej služby, neboli zistené nedostatky. Náhodne vybrané výdavkové pokladničné doklady boli vystavené v súlade s § 10, ods. 1, zákona č. 431/2002 Z.z. o účtovníctve v znení n.p. /označenie účtovného dokladu, obsah účtovného prípadu, peňažnú sumu, dátum vyhotovenia a i. náležitosti/ a boli vystavené na meno príjemcu na základe predložených dokladov /žiadanka na nákup, doklad z registračnej pokladnice, resp. iné doklady/. Jednotlivé účtovné prípady boli zaúčtované v súlade   s platnými Postupmi účtovania. Každá pokladničná operácia bola pred vyplatením schválená riaditeľkou školy a prevzatie hotovosti bolo potvrdené príjemcom. Celkové čerpanie výdavkov v hotovosti v roku 2012 bolo vo výške 12.411,25 € a v roku 2013  vo výške 14.048,22 €.
V zmysle dodatku č. 1 k internej smernici pre vedenie pokladne bol riaditeľkou školy stanovený limit denného zostatku pokladničnej hotovosti vo výške 650,00 €. Kontrolou pokladničných kníh za sledované roky bolo zistené jeho prekročenie          v troch prípadoch, ktoré bolo  odsúhlasené riaditeľkou školy. 
Kontrolou, zameranou na vykonanie inventarizácie pokladničnej hotovosti        v súlade s § 29 a § 30 zákona č. 431/2002 Z.z. o účtovníctve v znení n.p. neboli zistené nezrovnalosti. Na základe predložených dokladov bolo preukázané, že inventarizácia bola vykonaná trojčlennou komisiou stanovenou riaditeľkou školy        a stav finančnej hotovosti súhlasil so stavom účtovným.
Kontrolou čerpania výdavkov na rutinnú a štandardnú údržbu /pol. 635/ bolo zistené, že pre rok 2012 boli rozpočtované v objeme 7.017,00 € a čerpané vo výške 6.990,13 €, z toho na havárie bolo čerpaných 1.350,00 €. Čerpanie uvedenej položky podľa stredísk bolo nasledovné : ZŠ vo výške 438,15 €, MŠ Šuňavcova vo výške 28,68 €, MŠ Legerského vo výške 1.350,00 € a ŠJ vo výške 5.173,30 €.  
Rozpočtovým opatrením starostu MČ B-NM č. 80 z 23.10.2012 bol povolený presun rozpočtových prostriedkov v časti bežných výdavkov v sume 3.218,00 € na náklady, súvisiace s vyššie uvedenou krádežou v ŠJ.
Na rok 2013 bol rozpočet uvedených výdavkov schválený vo výške 5.928,00 €  a čerpanie bolo v objeme 4.178,47 €. Jeho čerpanie podľa stredísk bolo nasledovné : ZŠ vo výške 2.191,76 €, MŠ Šuňavcova vo výške 33,00 €, MŠ Legerského vo výške 269,66 €, MŠ Pionierska vo výške 1.015,60 € a ŠJ vo výške 668,45 €.    
V rámci výdavkov na rutinnú a štandardnú údržbu kontrolovaný subjekt zabezpečil drobné opravy a bežnú údržbu, ako napr. vodoinštalatérske práce,   opravu monitorovacieho zariadenia, opravu plynových kotlov, opravu kuchynského zariadenia, opravu kanalizačnej prípojky a i., ako aj práce väčšieho rozsahu, ako : 
- fa č. 42012 vo výške 1.350,00 € za opravu prípojky SV v MŠ Legerského 
- fa č. 272012 vo výške 2.104,20 € za opravu kuchynského zariadenia v ŠJ /po krádeži/ 
- fa č. 713 vo výške 500,00 € za opravu dlažby na WC na II. poschodí 
- fa č. 813 vo výške 600,00 € za opravu WC na II. poschodí 
Kontrolou fakturácie za vykonané práce v rámci uvedenej položky bolo zistené, že tieto boli zabezpečené na základe objednávky, schválenej riaditeľkou školy. K faktúram bol doložený rozpis vykonaných prác a súpis použitého materiálu. V prípade fa č. 42012 a fa č. 713 nebolo preukázané prevzatie prác povereným zamestnancom objednávateľa. 	
Vykonanou kontrolou čerpania výdavkov na ostatné tovary a služby /pol. 637/ bolo zistené, že pre rok 2012 bol rozpočet uvedených výdavkov schválený v objeme  37.056,00 € a čerpaný bol vo výške 36.945,25 €. Podľa stredísk bolo čerpanie nasledovné : ZŠ vo výške 22.283,27 €, MŠ Šuňavcova vo výške 5.147,31 €,          MŠ Legerského vo výške 6.626,09 €, MŠ Pionierska vo výške 320,40 €, ŠJ vo výške 2.383,93 € a ŠKD vo výške 184,25 €.  
Pre rok 2013 boli predmetné výdavky schválené v objeme 5.762,00 €               a čerpané boli vo výške 4.178,47 €. Podľa jednotlivých stredísk bolo čerpanie nasledovné :  ZŠ vo výške 2.191,76 €, MŠ Šuňavcova vo výške 33,00 €, MŠ Legerského vo výške 269,66 €, MŠ Pionierska vo výške 1.015,60 €, ŠJ vo výške 668,45 €.   
V rámci služieb boli zabezpečené rôzne revízie, poistenie majetku, odvoz       a likvidácia odpadu, pranie prádla pre MŠ a ŠJ, kominárske práce, fotoslužby, deratizácia, dezinsekcia a iné služby.
Kontrolou účtovných dokladov, súvisiacich s dodaním predmetných služieb na základe objednávky neboli zistené nedostatky. Faktúry boli doložené dokladmi, súvisiacimi s  predmetom dodávky. 
Bolo zistené, že preverovaný subjekt uzatvoril zmluvu o poskytovaní služieb    v oblasti BOZP a PO na dobu určitú od 1.6.2013 do 31.5.2014 /fy Beztech/                s dohodnutou cenou paušálne 200,00 € mesačne a 400,00 € za vypracovanie dokumentácie BOZP a PO. Dodatkom č.1 k predmetnej zmluve bola po dohode zmluvných strán spolupráca ukončená k 31.12.2013. Kontrolou fakturácie za poskytnuté služby neboli zistené nedostatky, cena bola fakturovaná v súlade so zmluvou. Podľa vyjadrenia riaditeľky školy, predmetné služby pre školu boli do 31.5.2013 zabezpečené bezpečnostným technikom /p.Belan/ bez nároku na odmenu, o čom nebol kontrolnej skupine predložený žiadny doklad. 
V súvislosti s čerpaním výdavkov v oblasti služieb bola vykonaná aj kontrola zákonnosti a správnosti postupu pri uzatváraní dohôd o prácach mimo pracovného pomeru a spôsob ich evidencie v súlade s ustanoveniami zákona č. 311/2001 Z.z. Zákonník práce v znení n.p., kde bolo zistené nasledovné :  
Výdavky na odmeny za práce mimo pracovného pomeru /ppol. 637027/ boli     v r. 2012 čerpané vo výške 8.128,26 € a v roku 2013 vo výške 2.221,30 €. Kontrolnej skupine bolo predložených 10 dohôd o prácach vykonávaných mimo pracovného pomeru, uzatvorených pre výkon práce v roku 2012. Jednalo sa o dohody o vykonaní práce /DoVP/. Od 1.1.2013 vstúpil do platnosti zákon č. 361/2012 Z.z., ktorý mení     a dopĺňa zákon č. 311/2001 Z.z. /Zákonník práce/. Zmeny sa dotýkali o.i. aj dohôd     o prácach vykonávaných mimo pracovného pomeru v súvislosti s ich registráciou      v Sociálnej poisťovni a platenia poistného z nich. V roku 2013 preverovaný subjekt uzatvoril 2 DoVP.   
Kontrolou predmetných dohôd bolo zistené, že v prípade DoVP č. 93/12 -drobné údržbárske práce v MŠ Šuňavcova, nebola v zmysle § 226, ods.2/, ZP  vymedzená doba ukončenia pracovnej úlohy. Preverením mzdových listov bolo zistené, že dotknutý zamestnanec vykonával prácu len v mesiaci II,III/2012. Od 1.4.2012 do 30.9.2012 boli predmetné práce zabezpečené iným zamestnancom na základe DoVP. Ostatné dohody boli uzatvorené v súlade s § 226 ZP a boli uzatvorené najneskôr deň pred dňom začatia výkonu práce. Jednalo sa                     o zabezpečenie prác ako upratovanie, údržbárske práce, lektor AJ a iné práce.  Predmetné dohody boli vedené v evidencii dohôd v súlade s § 224, ods.2, písm. d/, ZP.                                                           
Vykonanou kontrolou čerpania kapitálových výdavkov vo výške 49.905,29 €     v roku 2013 bolo zistené, že finančné prostriedky boli použité nasledovne :
- 21.000,00 € na nákup prvkov na detské ihrisko pre MŠ Pionierska vrátane montáže, upevnenia a vybudovania povrchu /fa č. 2013092/ 
- 11.999,40 € na nákup 4 nábytkových zostáv pre MŠ Pionierska /fa č. 130139/ 
- 3.603,76 € na nákup 2 ks umývačiek riadu pre MŠ Legerského a MŠ Šuňavcova  /fa č. 1131733/ 
- 5.984,40 € za vyvložkovanie komínov v ŠJ /1 ks/, MŠ Legerského /2 ks/ a MŠ Šuňavcova /3 ks/, /fa č. 352013/
- 7.317,73 € na nákup :
-  lapača tukov pre ŠJ v sume 3.112,07 € /fa č. 62013082/ 
-  umývačky riadu pre ŠJ v sume 4.205,66 € /fa č. 1131732 / 
Kontrolou účtovných dokladov, súvisiacich s čerpaním kapitálových výdavkov neboli zistené nedostatky, použitie, resp. presun rozpočtových prostriedkov v časti kapitálových výdavkov bolo povolené rozpočtovým opatrením starostu MČ B-NM     č. 69,84,118 a 124/2013.

Kontrolou dodržiavania pravidiel a postupov verejného obstarávania pri zadávaní zákazky na dodanie tovarov, zákazky na poskytnutie služieb a zákazky na uskutočnenie stavebných prác v súlade so zákonom č. 25/2006 Z.z. o verejnom obstarávaní v znení n.p., neboli zistené nedostatky. S účinnosťou od 1.7.2013 bola riaditeľkou školy schválená interná smernica k verejnému obstarávaniu v zmysle zákona č. 95/2013 Z.z.. Preverením dokladov, súvisiacich s verejným obstarávaním bolo preukázané, že kontrolovaný subjekt postupoval v zmysle vyššie uvedeného interného predpisu a k jednotlivých zákazkám boli doložené požadované doklady. 
Preverením dokladov, preukazujúcich vykonávanie finančnej kontroly v rámci použitia finančných prostriedkov v hotovosti alebo bezhotovostne v súlade so zákonom č. 502/2001 Z.z. o finančnej kontrole a vnútornom audite a internej smernici organizácie k citovanému zákonu, neboli zistené nedostatky.   
Dňom 1.3.2012 nadobudol účinnosť zákon č. 69/2012, ktorý mení a dopĺňa  zákon č. 502/2001 Z.z., upravujúci v § 9 a v § 10 spôsob vykonania finančnej kontroly v preverovanom subjekte. Bolo zistené, že organizácia má vypracovaný  vnútorný predpis o vykonávaní finančnej kontroly v zmysle uvedených zákonných zmien a postupovala v súlade s nimi. Vykonanie predbežnej finančnej kontroly bolo preukázané na doklade, súvisiacom s pripravovanou finančnou operáciou,                  s uvedením podpisu zamestnanca, povereného k výkonu finančnej kontroly, dátumu  jej vykonania a vyjadrením skutočnosti, čo bolo finančnou kontrolou overené. 
Na základe vyššie uvedených skutočností, kontrolná skupina hodnotí stav vykonávaných činností, súvisiacich s čerpaním výdavkovej časti rozpočtu za preverované obdobie ako postačujúci. 

k bodu 3/

Podľa § 6, ods. 3, zákona č. 431/2002 Z.z. o účtovníctve v znení n.p. je účtovná jednotka povinná vykonávať inventarizáciu majetku a záväzkov v súlade      s § 29 a § 30 citovaného zákona. Na vykonanie inventarizácie v ZŠsMŠ Sibírska 39 vydala riaditeľka školy dňa 5.12.2012 príkaz na vykonanie dokladovej inventarizácie majetku, zásob, záväzkov, pohľadávok a rozdielu majetku a záväzkov k 31.12.2012 s následným vysporiadaním rozdielov do 18.1.2013 a na základe príkazu riaditeľky vydaného dňa 3.12.2012 bola vykonaná riadna dokladová fyzická inventarizácia s vysporiadaním rozdielov do 18.1.2013. Úlohou bolo zistiť stav majetku, jeho udržiavanie, zabezpečenie ochrany a odsúhlasenie skutočne evidovaného majetku s účtovným stavom. 

Majetok preverovanej organizácie je v účtovníctve členený na analytických účtoch podľa zdrojov financovania na vlastný, zverený a cudzí. Je vedený v podpornom programe podľa zdrojov financovania, názvu, nadobúdacej ceny, dátumu obstarávania, podľa stredísk a jeho uloženia. 
Podľa doby použiteľnosti a ceny sa člení na dlhodobý a krátkodobý majetok. Obstaranie dlhodobého majetku je v účtovníctve vedené na analytických účtoch podľa jednotlivých investičných akcií schválených v rozpočte.  
Pozemky sú na analytických účtoch vedené v členení na vlastné a zverené. 
Pohľadávky organizácia vedie na analytických účtoch podľa ich druhu a záväzky podľa jednotlivých subjektov. 

Drobný hmotný majetok a materiál na sklade CO organizácia sleduje na podsúvahových účtoch. Termín ukončenia inventarizácie bol určený k 31.12.2012. Pri kontrole na mieste bola zistená skutočnosť, že dokladová inventarizácia bola realizovaná k 31.12.. Zistené rozdiely boli vyrovnané k 18.1.2013, tak, ako určuje    čl. 2, Smernice o inventarizácii. Na základe predloženia inventúrnych súpisov          IK porovnala inventovaný stav so stavom k hlavnej knihe a súvahe a nezistila žiadny rozdiel. 
Kontrolná skupina za kontrolované obdobie vykonávala zisťovanie kombinovanou kontrolou, t.j. štúdiom predložených dokladov, súvisiacich s predmetom kontroly, porovnaním údajov v inventúrnych súpisoch s údajmi v hlavnej knihe a fyzickým stavom, kde bolo zistené, že k 31.12.2012 sú pravidelne mesačne zápisy podľa stredísk a účtov. 
Kontrolná skupina preverila stavy majetku na účtoch 021, 022, 031  porovnaním údajov v inventúrnych súpisoch s údajmi v hlavnej knihe, súvahe a so súvisiacimi dokladmi, kde neboli zistené rozdiely. 
K 31.12.2012 organizácia vykazovala stav majetku na účte 021 – stavby v hodnote 537.938,02 €. 

Hodnota dlhodobého hmotného majetku na účte 022 – stroje, prístroje, zariadenia, predstavovala ku koncu roka 2012 celkovú hodnotu vo výške 32.425,24 € a je zaradený na jednotlivé strediská. V roku 2012 bol vyradený majetok v sume 14.894,02 €. Dlhodobý hmotný majetok na účte 031 – pozemky, predstavoval ku koncu roku hodnotu 1.353.913,57 €.
Oprávky k stavbám (081) plne súhlasí skutočný stav s účtovným stavom vo výške 384.538,00 €. Oprávky k strojom (082) nebol zistený žiadny rozdiel medzi účtovným stavom 32.425,24 € a skutočným stavom. 
Metódy účtovania organizácie boli v roku 2005 menené na základe metodického pokynu od zriaďovateľa o odpisovaní majetku. V súvislosti s týmto pokynom ZŠsMŠ vypracovala odpisový plán dlhodobého hmotného majetku odpisovaného od 1.1.2007 v súlade s vyhláškou MS SR č. 492/2004 o stanovení všeobecnej hodnoty majetku, jeho životnosti a dobe použiteľnosti v nadväznosti na zákon o dani z príjmov. 
Materiálne náklady (112) 1.529,22 €. Fyzickou inventúrou neboli zistené žiadne rozdiely medzi stavom zásob v účtovníctve, stavom zásob potravín na skladových kartách a stavmi na sklade. 

Pokladnica (211) účtovný i skutočný stav a tiež bankové účty (222 000) bol nulový. Bankový účet (221 00), účtovný stav 10.581,67 € plne a bezozvyšku súhlasil so skutočným stavom. Na bankovom účte sú peniaze, ktoré darovalo škole Rodičovské združenie pri ZŠsMŠ Sibírska (7.553,97 €). Dar od Boni fructi (206,26 €), príspevok na MŠ Pionierska (1.086,00 €).
Bankový účet (221100) obsahuje peniaze 4.237,34 € za stravu detí z MŠ, žiakov školy a zamestnancov. 
Na depozitnom účte (221 100) sú mzdy a odvody zamestnancov za december 2012 a úrok k 31.12.2012, ktorý bol v januári 2013 prevedený na príjmový účet školy. Na účte sociálneho fondu (221 300) sú nevyčerpané prostriedky 3.823,99 €. Kontrolná skupina overila správnosť tvorby a používania prostriedkov sociálneho fondu s konštatovaním, že organizácia postupovala v súlade so zákonom                 č. 152/1994 Z.z. o sociálnom fonde v znení n.p.. 

Pohľadávky za prenájom (318), účtovný i skladový stav 12.437,03 €. Nezaplatené nájomné za rok 2012, a to 1.695,87 €, neuhradená fa za teplo z CVČ 7.572,68 €, neuhradené nájomné SH University za prenájom telocvične (podpísaná dohoda o splácaní) 3.055,56 €, neuhradené nájomné TRIGON s r.o. a neuhradené faktúry od Metodicko-pedagogického centra, ktoré majú splatnosť v januári 2013 (79,86 € a 33,06 €).
Krátkodobá rezerva (323) skutkový stav súhlasný s účtovným stavom 23.129,66 €. Na tomto účte sú rezervy na nevyčerpané dovolenky zamestnancov za rok 2012. 
Prijaté preddavky (324) v čiastke 4.639,33 € sú od žiakov a zamestnancov školy. 
Zamestnanci a inštitút sociálneho zabezpečenia (331.336.342). Finančné čiastky v skutočnosti súhlasné s účtovným stavom, v poradí 27.935,64 €,     16.434,03 €, 2.0175,18 €. Na účtoch sú mzdy, odvody a dane zamestnancov za december 2012 uložené v depozite. 
Účet (351) – zúčtovanie odvodu príjmu v čiastke 12.691,20 € je zúčtovaný za rok 2010 a za rok 2012 znížený o opravenú položku v sume 254,17 €. 
Zúčtovanie transferov rozpočtu obce a VUC – účet (355) v čiastke 1.507,38 €. Odsúhlasené so skutočným stavom bezozvyšku. Zúčtovanie z prenesených kompetencií (357) – stav 10.627,82 € Pohľadávka voči ŠR za nevyčerpané dovolenky roku 2012. Zúčtovanie z ostatných subjektov (372) v čiastke  3.027,70 €. Zložený z príspevku žiakov na fungovanie krúžkovej činnosti 1.680,00 €. Dar od Pedagogickej fakulty 55,44 €, dar od Boni Fructi 206,26 € a príspevok na prevádzku MŠ Pionierska 1.086 €.
Iné záväzky (379) – 0,67 € úrok na depozitnom účte k 31.12. 2012. Tento bol prevedený v januári 2013 na príjmový účet. 
Náklady budúcich období (381) v čiastke 305,66 € je súhlasný účtovný stav so skutočnosťou. Na účte je úrazové poistenie žiakov na mesiac január - september 2013.
Výnosy budúcich období (384) v čiastke 7.553,97 €. Na účte sú peniaze od RZ pri ZŠsMŠ na darovacom účte. 
Opravná položka (391) v sume 254,17 €, súhlasná v účtovnom a skutočnom stave. Opravná položka vo výške 50% zo sumy dlžného nájomného z roku 2009. 

V zmysle zákona č.431/2002 Z.z. o účtovníctve v znení n.p., podľa § 6, ods 3/, je účtovná jednotka povinná vykonávať inventarizáciu majetku záväzkov v súlade      s § 29 a § 30 citovaného zákona, čo platí aj pre rok 2013, kontrolovaného objektu  ZŠsMŠ Sibírska 39. 

Dňa 6.12.2013 vydala riaditeľka ZŠsMŠ Sibírska 39 Príkaz na vykonanie inventarizácie majetku v správe organizácie k 31.12.2013. 
Účtovná jednotka (ÚJ) pri hmotnom majetku, okrem zásob a peňažných prostriedkov v hotovosti môže vykonať inventarizáciu aj v inej lehote, ktorá však nesmie prekročiť dva roky (štyri roky od 1.1.2014). Peňažné prostriedky v hotovosti musí ÚJ inventarizovať najmenej štyrikrát za účtovné obdobie (ku dňu, ku ktorému sa zostavuje ÚZ od 1.1.2014).. 
Na vykonanie inventarizácie v ZŠsMŠ Sibírska 39 za rok 2013, bola riaditeľkou ÚJ vymenovaná komisia na zabezpečenie prác, súvisiacich s fyzickou a dokladovou inventarizáciou majetku a záväzkov spravovaných ZŠsMŠ a rozdiel z majetku a záväzkov k 31.12.2013. 

Kontrolná skupina za kontrolované obdobie vykonávala zisťovanie nepriamou kontrolou, t.j. štúdiom predložených dokladov, súvisiacich s predmetom kontroly, porovnávaním údajov v inventúrnych spisoch s údajmi v hlavnej knihe a fyzickým stavom, kde bolo zistené k 31.12.2013, že: 
Stav majetku na účte 021 - Stavby, skutočnosť 591.043,09 €, ako aj skutočnosť na účte 022 - stroje, prístroje a zariadenia v skutočnej čiastke     55.346,13 €, plne a bez rozdielu súhlasia s účtovným stavom, ako aj skutočnosť účtu 031 - pozemky v čiastke 1.466 241,79 € s účtovným stavom. 
Oprávky k stavbám účet 081 v čiastke 392.937,57 € a oprávky k strojom, účet 082 v čiastke 33.115,24 €  sú bezrozdielovo súhlasné s účtovným stavom. 

Metódy účtovania organizácie boli v roku 2005 menené na základe metodického pokynu od zriaďovateľa o odpisovaní majetku v súvislosti s týmto pokynom ZŠsMŠ vypracovala odpisový plán dlhodobého hmotného majetku odpisovaného od 1.1.2007 v súlade zo zákonom č.492/2004 Z.z. vyhlášky MS SR o stanovení všeobecnej hodnoty majetku, jeho životnosti a dobe použiteľnosti v nadväznosti na zákon o dani z príjmov. 
Materiálové náklady, účet 112, ich skutočný stav 969,09 € bezozvyšku súhlasí so stavom účtovným. Neboli zistené žiadne rozdiely medzi stavom zásob, potravín a stavmi na sklade. 

K 31.12.2013 bol účtovný a aj skutočný stav na účte 211-pokladnica nulový. 
Účet 222 000 skutočný stav súhlasný s účtovným stavom 3.134,15 €. Na bankovom účte sú peniaze, ktoré darovalo škole Rodičovské združenie pri ZŠsMŠ Sibírska 39 (1.061,05 €), peniaze, ktoré škola dostala od žiakov ako príspevok na fungovanie krúžkov (1.098,00 €), dar od Pedagogickej fakulty (326,98 €) dar na krúžok Nemeckého jazyka (600,00 €) a príspevok na MŠ Pionierska (48,12 €).
Účet 221 100 - je súhlasný účtovný stav 3.954,64 € so skutočnosťou. Na účte sú peniaze za stravu detí z MŠ, žiakov školy a zamestnancov. 
Bankový účet 221 200 obsahoval k 31.12.2013 čiastku 53.699,25 €. Na depozitnom účte sú mzdy a odvody zamestnancov za mesiac december roku 2013 a chybou banky pripísaný úrok k 31.12.2013, ktorý bol v januári 2013 prevedený na príjmový účet  školy. 
Účet sociálneho fondu 221 300 - tvorila čiastka 2.651,43 €, čo boli nevyčerpané prostriedky. Komisia overila správnosť tvorby a používanie prostriedkov  SF a skonštatovala, že organizácia postupovala v súlade s právnymi predpismi. 

Ostatné pohľadávky vedené na účte 315 - v čiastke 1.230,95 € boli tvorené pohľadávkami za stravu, podľa vypracovaného zoznamu vedúcej jedálne. 
Na účte 318 - sú pohľadávky za poskytovaný prenájom v čiastke 7.584,53 €. Boli tvorené z nezaplateného prenájmu za rok 2012, a to 161,85 € a 7.422,68 €, neuhradené nájomné SH Univerzity za prenájom telocvične. Je spísaná „Dohoda o splácaní“. 
Účet 323 - krátkodobú rezervu v čiastke 27.492,77 € tvoria nevyčerpané dovolenky zamestnancov za rok 2013. 
Prijaté preddavky účet 324 v čiastke 2.649,78 € tvoria preddavky za stravné žiakov a zamestnancov školy podľa vypracovaného zoznamu vedúcej školskej jedálne. 
Účet 326 – v čiastke 2.723,74 € tvoria faktúry prijaté v januári 2014 za rok 2013 (T-com, v sume 10,31 €, hl. m. SR BA 381,57 €, Západoslovenská energetika  v sume 2.241,86 €). 
Náklady budúcich období účet 381- čiastka 305,66 €, kde účtovný uzatvorený stav súhlasí so skutočným stavom a obsahuje úrazové poistenie žiakov na mesiac 1.-9. 2014. 

Výkonom kontroly neboli zistené rozdielnosti medzi účtovaným a skutočným stavom. Vzhľadom na uvedené, kontrolná skupina konštatuje, že stav na preverovanom úseku činnosti je na požadovanej úrovni, t.j. organizácia vedie evidenciu majetku prehľadne, v časovom slede a v členení na jednotlivé strediská a vykonaná inventarizácia bola v súlade s príslušnými právnymi normami. 

Záver :

	Vykonanou kontrolou hospodárenia rozpočtovej organizácie ZŠsMŠ na Sibírskej ul. neboli na preverovaných úsekoch činnosti zistené nedostatky závažného charakteru a z predmetnej kontroly bol vypracovaný záznam, ktorý bol  prerokovaný s riaditeľkou kontrolovaného subjektu.
	Vzhľadom na dodržiavanie rôznych zákonných postupov prenechávania majetku obce do dočasného užívania školám a určenia špecifikácie predmetu nájmu kontrolná skupina odporúča MZ MČ B-NM prijať zásady prenajímania majetku zvereného školám fyzickým alebo právnickým osobám.   		 
	Kontrolná skupina záverom hodnotí stav vykonávaných činností za sledované obdobie za postačujúci a na požadovanej úrovni.